Diari Oficial de la Generalitat Valenciana


Sumari del DOGV 9160, del 26-08-2021 (2021/8773)

Informació pública del projecte d'expropiació per taxació conjunta de l'obra «Projecte de connexions externes Golf Sant Gregori».
---------------------------------------------------------------------------------------------------------------------------------

### Dades del document

Número de DOGV
:   9160

Data del DOGV
:   26-08-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/8773


Data del document
:   16-08-2021

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * pla d'urbanisme
    * administració local

Informació pública del projecte d'expropiació per taxació conjunta de l'obra «Projecte de connexions externes Golf Sant Gregori». [2021/8773]  
L'Alcaldia Presidència, el 6 d'agost de 2021, ha adoptat la següent resolució:  
Decret d'Alcaldia 2021-3609.  
  
Vist el projecte d'expropiació per taxació conjunta de l'obra Projecte de connexions externes Golf Sant Gregori a Borriana, presentat en aquest Ajuntament en data 16 d'abril de 2021 per la mercantil urbanitzadora Urbanización Golf Sant Gregori, SA (RE 3161-exp. 8506/2018).  
  
Vist que és objecte del projecte d'expropiació l'obtenció dels terrenys necessaris per a l'execució de les obres que permetran dotar d'accessos rodats, connexions de servei a l'estació depuradora d'aigües residuals (EDAR) i proveïment d'energia elèctrica al sector SUR-T-1 de sòl urbanitzable turístic del Pla general de Borriana.  
Vist que el projecte preveu tant l'expropiació definitiva en ple domini dels terrenys sobre els quals s'han de construir els elements d'instal·lació fixa en superfície; com la constitució forçosa de servituds d'aqüeducte que permeta l'accés lliure per al manteniment, reparació o renovació d'aquestes instal·lacions i limitant-ne l'ús per a les persones propietàries, i l'ocupació temporal de terrenys com a necessitat derivada de l'execució de les obres projectades.  
Vistos els informes de l'arquitecte municipal de 29 de març i 22 d'abril de 2021, el de la direcció de la Secció II de 4 d'agost de 2021 i l'informe presentat el 3 de juny de 2021 (RE 6095) per Jorge-José Sanz Gomis en execució de les prestacions contractades per Decret d'Alcaldia núm. 2021-2332, de 20 de maig de 2021 (exp. 5070/2021), relatiu als criteris tecnicojurídics aplicables per a la classificació, qualificació i valoració del sòl afectat pel Projecte d'expropiació per taxació conjunta de l'obra Projecte de connexions externes Golf Sant Gregori de Borriana.  
Atés que, d'acord amb el que s'estableix en l'article 42 del Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana (d'ara en avant, TRLSRU), i els articles 108, 109.1, 111 i 122 del text refós de la Llei d'ordenació del territori, urbanisme i paisatge, aprovat per Decret legislatiu 1/2021, de 18 de juny, l'Ajuntament de Borriana, com a administració actuant, està legitimada per a expropiar els terrenys dotacionals previstos en el planejament, podent optar pel procediment de taxació conjunta per a fixar el preu just dels béns i drets expropiats.  
  
Atés que el Pla general de Borriana es va aprovar definitivament per resolució del conseller d'Obres Públiques de la Generalitat Valenciana de data 21 d'abril de 1995 (BOP 30.05.1995), i les normes urbanístiques es van publicar en el BOP de 3 de juny de 1995; i que l'homologació global del Pla general de Borriana a la Llei 6/1994, reguladora de l'activitat urbanística (LRAU), va ser aprovada definitivament per la Comissió Territorial Urbanisme de Castelló en la seua sessió de 12 de desembre de 2003 (BOP 01.01.2004 i DOGV 11.02.2004), constituint aquesta Homologació el planejament vigent del municipi.  
  
Atés que és l'aprovació del mateix Pla general respecte als terrenys de connexió amb l'EDAR, i l'aprovació de l'Homologació del Pla general, a la qual es va incorporar el document informe connexions viàries a Sant Gregori, que va rebre informe favorable de la Divisió de Carreteres de la Conselleria d'Obres Públiques, Urbanisme i Transport en data 16 d'abril de 2003, respecte als terrenys de connexió de la xarxa viària des de la CV-18, la que determina la declaració d'utilitat pública i la necessitat d'ocupació dels béns i els drets corresponents, als fins d'expropiació o imposició de servituds.  
  
Atés que l'expropiació pot arribar només a drets limitatius del domini o facultats específiques d'aquest quan siga innecessari estendre-la a la seua totalitat.  
Atés que consten en l'expedient les certificacions registrals de domini i càrregues, expedides pel Registre de la Propietat de Nules 1 en dates 9 de setembre i 30 de novembre de 2020, en les quals s'ha fet constar que s'ha practicat nota marginal d'inici del procediment d'expropiació, en compliment del que es preveu en l'article 22 del Reial decret 1093/1997, de 4 de juliol.  
Atés que el procediment d'expropiació per taxació conjunta ha de seguir les actuacions regulades en l'art. 112 TRLOTUP i art. 51 de la LEF.  
Per tot això, vista la providència de l'Alcaldia Presidència de 4 d'agost de 2021 i l'informe proposta emés per la direcció de la Secció II el 6 d'agost de 2021, aquesta Alcaldia Presidència, fent ús de les facultats que legalment té conferides, resol:  
  
Primer  
Exposar al públic per termini d'un mes el projecte d'expropiació per taxació conjunta de l'obra Projecte de connexions externes Golf Sant Gregori a Borriana, presentat en aquest Ajuntament en data 16 d'abril de 2021 per la mercantil urbanitzadora Urbanización Golf Sant Gregori, SA (RE 3161), i que té per objecte l'obtenció o imposició de servituds en els terrenys dotacionals necessaris per a l'execució de les obres que permetran dotar d'accessos rodats, connexions de servei a l'estació depuradora d'aigües residuals (EDAR) i proveïment d'energia elèctrica al sector SUR-T-1 de sòl urbanitzable turístic del Pla general de Borriana.  
L'esmentat projecte inclou la següent relació de béns i drets l'expropiació dels quals es considera necessària, segons el planejament vigent:  
  
Segon  
Publicar la present resolució en el Diari Oficial de la Generalitat Valenciana i en un periòdic dels de major circulació de la província de Castelló a l'efecte que, durant el període d'un mes, comptador a partir de l'endemà a aquell en què tinga lloc aquesta publicació en el DOGV, les persones que puguen resultar interessades formulen les observacions i reclamacions que estimen convenients, en particular pel que fa a la titularitat o valoració dels seus respectius drets. S'adverteix que els errors no denunciats i justificats en aquesta fase d'informació pública, una vegada aprovat l'expedient expropiatori, no donaran lloc a la seua nul·litat ni a la reposició de les actuacions, conservant no obstant això les persones interessades el seu dret a ser indemnitzades, quan siga procedent.  
Durant el termini indicat, les persones interessades podran consultar el projecte d'expropiació en l'apartat d'Urbanisme del tauler d'anuncis del web municipal: https://burriana.sedelectronica.es/board i en el Negociat d'Ordenació del Territori, Urbanisme i Patrimoni d'aquest Ajuntament, situat a la tercera planta de la casa consistorial, a la plaça Major, 1 de Borriana, els dies hàbils en horari de 09.00 a 14.00 hores, prèvia petició de cita en www.burriana.es.  
  
Tercer  
Notificar individualment la present resolució als qui apareixen com a titulars de béns o drets en l'expedient, donant trasllat literal del respectiu full d'apreuament i de la proposta de fixació dels criteris de valoració del projecte d'expropiació que s'exposa al públic; perquè puguen formular-hi al·legacions o una valoració contradictòria en el termini d'un mes, comptador a partir de l'endemà de la data de notificació.  
  
  
  
  
Quart  
Contra la present resolució, com a acte de tràmit que no posa fi a la via administrativa, no cal interposar cap recurs.  
  
Borriana, 16 d'agost de 2021.- L'alcalde accidental: Vicente Aparisi Juan.